
NARVA LINNAVALITSUS

MÄÄRUS

Narva                                                                                                     __.__.____nr ____

Narva Linnavalitsuse 16.06.2010. a määruse nr 755
"Narva Pähklimäe Gümnaasiumi 2010-2014 arengukava kinnitamine" muutmine
Määrus kehtestatakse vastavalt haldusmenetluse seaduse § 64 lõikele 1 ja § 68 lõikele 2
§ 1. Muuta Narva Linnavalitsuse 16.06.2010. a määruse nr 755 „Narva Pähklimäe Gümnaasiumi 2010-2014 arengukava kinnitamine“ lisa ja anda see uues redaktsioonis (lisatud).
§ 2. Määrus jõustub 05.12.2011. a.
Tarmo Tammiste
linnapea                                                                          Ants Liimets
                                                                                        linnasekretär

Õ I E N D

Vastavalt haldusmenetluse seaduse § 64 lõikele 1 ja § 68 lõikele 2
Narva Pähklimäe Gümnaasium esitas taotluse palvega muuta Narva Linnavalitsuse 16.06.2010. a määrusega nr 755 kinnitatud asutuse arengukava, täiendades selle kahe punktiga.
Tehtavad täiendused on tingitud asjaolust, et Narva Pähklimäe Gümnaasiumi kehtivat arengukava koostati enne uue põhikooli- ja gümnaasiumiseaduse jõustumist (s.o 01.09.2010. a). Samas uus põhikooli- ja gümnaasiumiseadus sätestas ka uued nõuded kooli arengukavade suhtes ja muudatusega viiakse kooli arengukava seaduse nõuetega vastavusse.
Antud muudatusega täiendatakse asutuse arengukava kahe punktiga. Esimene punkt vaatleb asutuse õpetajate täiendkoolituskava (põhikooli- ja gümnaasiumiseaduse § 67 lõike1 punkti 2 nõue) ja teine punkt – turvalisuse tagamist koolis (põhikooli- ja gümnaasiumiseaduse § 67 lõike1 punkti 1 nõue).
Muus osas jäetakse arengukava muutmatul kujul.

